Държавен вестник, бр. 3, 2021 г., стр. 164

СТР.  164	
Д Ъ Р Ж А В Е Н  В Е С Т Н И К 	
БРОЙ  3
УКАЗАНИЯ КъМ СПРАВКА ЗА ЗАГУБИТЕ ОТ КРИЗИСНИ СъБИТИЯ ПРЕЗ 2020 ГОДИНА
Справката се попълва от общинските администрации. С нея се събира информация за стойността на щетите, понесени от 
възникнали през годината кризисни събития, съответно на хора и материални активи, на територията на общината. Описват се кризисни 
събития, обявени след бедствено положение или събития, застрашили живота, здравето и имуществото на големи групи от хора, 
територия, околна среда, културни и материални ценности на страната. Според закона за защита при бедствия - чл.49, 50, 50а ал.1, кметът 
на общината, областният управител или Министерски съвет, по предложение на министъра на вътрешните работи, обявяват със заповед 
бедствено положение за цялата или за част от територията на общината.
Бедствено положение е режим, който се въвежда в зоната на бедствието от определените в закона органи, свързан с прилагането 
на мерки за определен период от време, с цел овладяване на бедствието и провеждане на спасителни и неотложни аварийно-
възстановителни работи.
Кризисно събитие е внезапна или очаквана промяна, предизвикана от човешки дейности или природни явления, при които са 
нарушени или застрашени живота, здравето и имуществото на големи групи от хора, територия, околна среда, културните и  материалните 
ценности на страната.
Бедствие е значително нарушаване на нормалното функциониране на обществото, предизвикано от природни явления и/или от 
човешка дейност и водещо до негативни последици за живота или здравето на населението, имуществото, икономиката и за околната 
среда, предотвратяването, овладяването и преодоляването на което надхвърля капацитета на системата за обслужване на обичайните 
дейности по защита на обществото.
Природни явления са явления с геоложки, хидрометеорологичен и биологичен произход, като земетресения, наводнения, 
движения на маси (свлачища, кално-каменни порои, лавини), бури, градушки, големи снежни натрупвания, замръзвания, суши, горски 
пожари, масови заболявания от епидемичен и епизоотичен характер, нашествия на вредители и други подобни, причинени от природни 
сили.
Авария е инцидент от голям мащаб, включващ пътища, магистрали и въздушен трафик, пожар, разрушаване на хидротехнически 
съоръжения, инциденти, причинени от дейности в морето, ядрени инциденти и други екологични и промишлени аварии, причинени от 
дейности или действия на човека.
СНАР – спасителни и неотложни аварийни работи.
 
Попълване на справката:
В колона „а“ са описани видовете кризисни събития, за които се събира информация. 
В колона 1 се посочва броят на възникналите кризисни събития от съответния вид. Тук не следва да се посочват събития, които не 
застрашават живота, здравето или имуществото на големи групи от хора, територия и т.н като например - регистрирани битови пожари в 
Регионалните служби за Пожарна безопасност и защита на населението, пътно-транспортни произшествия, регистрирани в КАТ и други. 
В колона 2 се нанася броят на жертвите (смъртни случаи), в следствие на кризисното събитие.
В колона 3 се сумират всички установени материални щети от стойностите в колони 4, 5, 6, 11, 12, 13, в хиляди лева.
От колона 3 до колона 20 стойностите на материалните щети се описват в хиляди лева, като сумите се закръглят. Пример: 5 000 лв. = 
5 (хил. лв.). или при сума  5 500 лв. в справката се отбелязва 6 (хил. лв), а при 5 450 лв. в справката се отбелязва 5 (хил. лв).
В колона 6 се сумира стойността на цялата поразена инфраструктура (колони от 7 до 10 вкл.).
В колона 14 се сумира стойността на всички извънредни приходи, получени за възстановяване (колони 15 до 18 вкл.). 
В колона 19 се попълват само изразходените средства от планираните за СНАР в бюджета за съответната година.
В колона 20 се попълват само непредвидените средства, изразходени над планираните за СНАР в бюджета за съответната година.
От колона 14 до 20 се посочват единствено извънредни приходи и разходи, които са описани в официални документи.